**Tűzifaprogram**

A Kormány által meghirdetett tűzifaprogramról az alábbi linken tájékozódhatnak részletesen!
<https://kormany.hu/agrarminiszterium/tuzifaprogram2>

Demecser a NYÍRERDŐ Nyírségi Erdészeti Zrt működési területéhez tartozik.

**Tűzifaprogram a magyar családok részére**

Részletes információk a vásárlás helyszíneiről, feltételeiről és menetéről

Az orosz-ukrán háború és az elhibázott brüsszeli szankciók miatt energiaválság alakult ki Európában. A Tűzifaprogram célja, hogy a tűzifával még nem rendelkező magyar családok számára az idei téli energiaszükségletet biztosítsa és kiszolgálja a lakossági igényeket. A kezdeményezést nem szociális szempontból, hanem az energia veszélyhelyzet megoldása érdekben indította el a kormány, melynek keretében az állami erdőgazdaságoknál megtermelt tűzifa egységesen maximált áron vásárolható meg, háztartásonként legfeljebb 10 erdei köbméter mennyiségben. Ezen felül az erdőgazdaságok továbbra is biztosítják a rőzsegyűjtés lehetőségét, ami a rászoruló családoknak jelenthet segítséget.

Az állami erdőgazdaságok elsősorban a saját működési területükön fekvő települések lakosságát szolgálják ki. Az egyes társaságok működési területéhez tartozó települések listája [innen tölthető le](https://kormany.hu/dokumentumtar/az-egyes-erdeszeti-tarsasagok-mukodesi-teruletehez-tartozo-telepulesek-listaja).

**A program keretében vásárolható tűzifa mennyisége és fajtái**

Háztartásonként maximum 10 erdei köbméter tűzifa vásárolható, de van lehetőség a maximális mennyiségnél kevesebb, illetve részletekben történő vásárlásra is.

A Tűzifaprogramban keménylombos, lágylombos és fenyő tűzifa vásárolható; az egyes állami erdőgazdaságoknál az adott területre jellemző fajösszetétel szerint.

A programban hengeres tűzifa vásárolható.

**A program keretében az állami erdőgazdaságoknál vásárolható hengeres tűzifa egységes maximált forgalmi adót is tartalmazó ára tűzifa fajtánként, erdei köbméterenként**

**Keménylombos: 30 000 Ft**

**Lágylombos: 19 000 Ft**

**Fenyő: 19 000 Ft**

A tűzifa szállításának díját az ár nem tartalmazza, az átvételi pontról a felhasználási helyre, azaz a háztartásokig történő szállításról, illetve a fa feldolgozásáról a vásárlónak kell gondoskodnia.

**A Tűzifaprogramban történő részvételre jogosultak**

A program keretében magyar lakcímkártyával rendelkező magánszemélyek vásárolhatnak tűzifát a lakcímkártyájuk bemutatásával. A felhasználási hely az igénylő lakcímét igazoló hatósági igazolványán (lakcímkártyán) feltüntetett, címadatokkal megjelölt hatályos tartózkodási hely, vagy ennek hiányában lakóhely.

Egy háztartásra vonatkozóan összesen legfeljebb 10 erdei köbméter tűzifa vásárolható.

A Tűzifaprogramban a 10 köbméteres mennyiségbe beleszámít az állami erdőgazdaságoknál 2022. május 1. után vásárolt tűzifa mennyisége.

**A Tűzifaprogramban vásárolt tűzifa árának befizetése, a fa átadása a vásárlóknak**

A befizető helyeken történik a fa megrendelése és az egységes, maximált ár befizetése. A program keretében vásárolt tűzifát a vásárlók kizárólag az állami erőgazdaságok által meghatározott helyen és módon vehetik át.

A működési területi lista mutatja meg azt, hogy mely település lakói melyik állami erdőgazdasághoz fordulhatnak, amennyiben élni szeretnének a Tűzifaprogram adta lehetőségekkel.

Településünkhöz legközelebb eső megrendelési, értékesítési helyek:

**Nyíregyházi Erdészet**
4481 Nyíregyháza-Sóstóhegy, Igrice u. 3.
42/478-001
nyhaza@nyirerdo.hu

**Baktalórántházi Erdészet**
4561 Baktalórántháza, Zöldfa u. 2.
42/552-511
bakta@nyirerdo.hu

A programmal kapcsolatban a fenti elérhetőségeken érdeklődjenek!

**Letölthető listák**

[Az egyes társaságok működési területéhez tartozó települések listája](https://kormany.hu/dokumentumtar/az-egyes-erdeszeti-tarsasagok-mukodesi-teruletehez-tartozo-telepulesek-listaja)

[Értékesítési (megrendelési, befizetési) helyek országos listája](https://cdn.kormany.hu/uploads/sheets/d/d4/d42/d42b9c94e51b0027483742a1a5ad616.pdf)

[Átvételi pontok országos listája](https://cdn.kormany.hu/uploads/sheets/e/e4/e48/e48fd35607067ea5e3710225ee23c4f.pdf)